Safety

Safety é un EP da banda inglesa de rock alternativo Coldplay, publicado o 25 de maio de 1998. Foi gravado ao longo dunha semana en maio de 1998, coa intención de crear unha demo para as compañías discográficas. Foi financiado polo grupo e o seu representante Phil Harvey, custando ao redor de 200 libras.

Todos os involucrados no proxecto quedaron tan contentos co produto que finalmente decidiron realizar 500 copias para distribuílas por Londres. Só unhas 50 non chegarían ás tendas de discos, sendo entregadas ás discográficas e ás familias e amigos dos músicos.

As cancións deste EP aparecerían todas en seguintes edicións de Coldplay. "Bigger Stronger" e "Such a Rush" están en The Blue Room EP, e "No More Keeping My Feet on the Ground" foi cara b do sinxelo "Yellow".

 Listaxe de cancións 
Todos os temas escritos por Guy Berryman, Jonny Buckland, Will Champion e Chris Martin.

Categoría:EPs musicais de 1998
Categoría:EPs de Coldplay